
Članom občinskega sveta
ZADEVA:
Podelitev stavbne pravice na parcelah štev. del 3600, del 3601/1, del 3602, 3603, del 3604, del 3653 in del 3624 vse k.o. Izola; obrazložitev

Podjetje Gorica Leasing d.o.o., Trg E. Kardelja 3, Nova Gorica je uspelo na razpisu za najem leasinga za financiranje izgradnje večnamenskega športnega igrišča v Jagodju in sicer na parcelah štev. del 3600, del 3601/1, del 3602, 3603, del 3604, del 3653 in del 3624 vse k.o. Izola. Razpis je v celoti izvedel Center za kulturo, šport in prireditve, zemljišča pa so v lasti Občine Izola.
Razpisni pogoji so bili, med drugim, da bo Občina sklenila pogodbo o podelitvi stavbne pravice, na podlagi katere bo leasingodajalec lahko pridobil gradbeno dovoljenje.
Podelitev stavbne pravice je institut, za katerega podelitev je Občina Izola sprejela Odlok o dodelitvi stavbne pravice (Uradne objave št. 18/2003), ki v 8. členu določa, da mora tudi o podelitvi stavbne pravice, za katere ni pogojev, da bi bila vključena v letni program podelitve stavbnih pravic, odločati Občinski svet  občine Izola.
V konkretnem primeru gre za specifično situacijo, saj podjetje kot imetnik stavbne pravice ne bo imelo možnosti razpolaganja z objektom, ker je le tega predal v izključno uporabo Centru za kulturo, šport in prireditve in sicer na podlagi pogodbe o leasingu. Bistvo podelitve stavbne pravice po Odloku o dodelitvi stavbne pravice je, da imetnik stavbno pravico pridobi na podlagi razpisa in jo izvršuje za opravljanje svoje dejavnosti, česar pa v tem primeru ni.
S podjetjem je bilo dogovorjeno, da v primeru podelitve stavbne pravice drug drugemu ne bomo obračunali ne nadomestila zaradi omejitve lastninske pravice niti uporabnine oz. najemnine za izključno uporabo pomožnih igrišč. Prav tako ne bo Občina dolžna plačati nikakršnega nadomestila za vložena sredstva v primeru predčasne prekinitve pogodbe.
Eden izmed pogojev za vpis stavbne pravice v pristojno zemljiško knjigo je pridobitev gradbenega dovoljenja in vpis objekta v kataster stavb. Podjetje bo na svoj račun izdelalo projekt PGD, ki bo osnova za izpeljavo ustreznih upravnih postopkov.
Čas za katerega se bi stavbna pravica podelila je prilagojen trajanju vračila sredstev po pogodbi za najem leasinga in sicer 10 let.
Po pridobitvi gradbenega dovoljenja bo izvedena parcelacija, na podlagi katere bo celotno igrišče identificirano z eno parcelno številko.
Iz osnutka Pogodbe o podelitvi stavbne pravice izhajajo osnovne pravice in obveznosti pogodbenih strank. Strokovno službo se s predlaganim sklepom zaveže, da ne sme spreminjati besedila pogodbe, razen če te ne pomenijo dodatnih obveznosti za podjetje ali dodatnih ugodnosti za občino.
Glede na vse navedeno predlagamo članom občinskega sveta da sprejmejo predlagani sklep o dodelitvi stavbne pravice podjetju Gorica Leasing d.o.o., Trg E. Kardelja 3, Nova Gorica in sicer za objekt večnamensko športno igrišče v Jagodju stoječe na parcelah štev. del 3600, del 3601/1, del 3602, 3603, del 3604, del 3653 in del 3624 vse k.o. Izola.
Obrazložitev pripravil:

Urad za okolje, prostor,
gospodarstvo in nepremičnine

Vodja oddelka za nepremičnine





Županja:

Ana Jamnik








Breda Pečan

Priloga:

· predlog sklepa

· osnutek pogodbe
· mapna kopija.

Predlog!

Občinski svet
Številka: 
465-01-44/2005
Datum:



Na podlagi 29. člena Zakona o lokalni samoupravi (Uradni list RS, št. 72/93, 6/94 - odločba US, 45/94 - odločba US, 57/94, 14/95, 20/95 - odločba US, 63/95, 73/95 - odločba US, 9/96 - odločba US, 39/96 - odločba US, 44/96 - odločba US, 26/97 - dopolnitev, 70/97, 10/98, 68/98 - odločba US, 74/98, 12/99 - sklep US, 16/99 - popravek sklepa US, 59/99 - odločba US, 70/00, 100/00, 28/01 - odločba US,  16/2002 – odločba US in 51/02) ter 100. člena Statuta Občine Izola (Uradne objave, št. 15/99 in 8/00), je Občinski svet občine Izola na seji, dne _________________ sprejel, naslednji

S K L E P

1.

Občina Izola podeli podjetju Gorica Leasing d.o.o., Trg E. Kardelja 3, Nova Gorica stavbno pravico na parcelah številka del 3600, del 3601/1, del 3602, 3603, del 3604, del 3653 in del 3624 vse k.o. Izola – na površini, ki jo zaseda večnamensko športno igrišče v Jagodju in sicer za dobo 10 let od podpisa pogodbe. Stavbna pravica se podeli brezplačno.
2.

Stavbna pravica se podeli pod pogoji, kot so zapisani v osnutku Pogodbe o podelitvi stavbne pravice, ki je sestavni del tega sklepa. Besedilo osnutka pogodbe se lahko spremeni ali dopolni le v primeru, da gre za Občino Izola ugodnejše pogoje.
3.

Urad za okolje, prostor, gospodarstvo in nepremičnine, Oddelek za nepremičnine se zadolži za pripravo pogodbe.
4.

Sklep stopi v veljavo takoj.








Županja







                
  
Breda PEČAN

Sklep poslati:

· podjetju Gorica Leasing d.o.o.

· zadeva 
